คือหนูไปฝังยาคุมมาโดยที่หายจากเป็นประจำเดือนมาสามวัน ในวันที่ 14 และหลังจากนั้น วันที่ 15 หนูมีเพศสัมพันธ์โดยไม่ได้ป้องกันและหลั่งใน หนูมีโอกาสที่จะตั้งครรภ์ไหมคะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%จากที่กล่าวมาถ้าไม่ได้ฝังภายใน 5 วันแรกของรอบเดือน ฝังมายังไม่ครบ 7 วันแล้วไปมีเพศสัมพันธ์แบบไม่ป้องกันหลั่งใน อาจจะมีข้อบ่งชี้การใช้ยาคุมฉุกเฉินร่วมไปด้วย โดยกินภายใน 72 ชั่วโมงหลังมีเพศสัมพันธ์ และหลังจากนี้ให้สังเกตรอบเดือนหรืออาจซื้อชุดตรวจครรภ์ทางปัสสาวะมายืนยันเองอีกครั้ง